**Халықтың негізгі топтары арасында АИТВ-инфекциясының алдын алу**

АИТВ инфекциясы - адамның иммун тапшылығы вирусынан туындаған, иммундық жүйенің ерекше зақымдануымен сипатталатын және жүре пайда болған иммун тапшылығы синдромы қалыптасқанға дейін оның баяу бұзылуына әкеп соғатын созылмалы инфекциялық ауру;

Алдын алу- кең көлемде қолдана алатын және халыққа ауруға қарсы тұруға көмектесетін жалғыз қол жетімді және жеткілікті тиімді құрал. Халықтың негізгі топтары (әрі қарай-ХНТ (СЖ-секс жұмыскерлер, ИЕТ-инъекциялық есірткі тұтынушылар, ЕЖЕ-ерлермен жыныстық қатынасқа түсетін ерлер)) арасында АИТВ-инфекциясының алдын алу іс-шаралары аутрич-жұмыскерлер арқылы жүргізіледі.

Маңғыстау облысы АИТВ-инфекциясы орталығында халықтың негізгі топтары арасында 15 аутрич жұмыскер жұмыс істейді. Аутрич жұмыскер – халықтың негізгі топтарына, АИТВ инфекциясымен өмір сүретін адамдарға немесе олардың жақын ортасына халықтың негізгі топтарына және АИТВ-мен өмір сүретін адамдар тобына кіруді жүзеге асыратын өкілі.

Аутрич жұмыскерлерімен бірлесіп «тең-тең» қағидаты бойынша халықтың негізгі топтары арасында АИТВ-инфекциясының алдын алу жұмысы жүргізіледі. Халықтың негізгі топтары - өмір салтының ерекшеліктеріне байланысты АИТВ-инфекциясын жұқтырудың жоғары қаупіне ұшыраған халық топтары.

Маңғыстау облысының АИТВ-инфекциясының алдын алу орталығында АИТВ-ның берілуін болдырмауға бағытталған белсенді жұмыстар жүргізілуде. Орталықта халықтың негізгі топтары үшін жыныстық жолмен берілетін инфекциялардың (әрі қарай-ЖЖБИ) диагностикасы, емдеу және алдын алу үшін 2 сенім пункті (1 жылжымалы, 1 стационарлық) және 1 Достық кабинеті жұмыс істейді. Сенім пункттерінде, Достық кабинеттерінде анонимдік, еріктілік және құпиялылық қағидаты бойынша тегін негізде емдеу-профилактикалық қызметтер көрсетіледі. Алдын алу бағдарламалары шеңберінде тегін бір рет қолданылатын шприцтер, спирттік майлықтар, презервативтер, лубрикант, экспресс-тесттер, баспа ақпараттық-білім беру материалдары, АИТВ жұқтырудың жанасуға дейінгі және жанасудан кейінгі алдын алуға арналған антиретровирустық препараттар беріледі. АИТВ инфекциясы, ЖЖБИ, вирустық гепатиттер мәселелері бойынша тестіге дейін және тестен кейінгі кеңестер беріліп, АИТВ, ЖЖБИ-ге тексеру жүргізіледі.

Сондай-ақ орталықта жылжымалы мобильді бригада бар, АИТВ орталығы сенім пункті мамандары аутрич-қызметкерлермен бірлесіп ХНТ жиналатын орындарға күндізгі және түнгі рейдтерге шығады. 2024 жылдың 4 айында алдын алу бағдарламалармен 41,1% ИЕТ, 51,2 СҚ және 12,3% ЕЖЕ қамтылды. 2024 жылдың 4 айында жанасуға дейінгі алдын алу антиретровирустық препараттармен 50 ХНТ қамтылды. Алдын алу жұмыстары АИТВ-инфекциясының жаңа жағдайларын болдырмауға және ХНТ арасында қауіпсіз мінез-құлық дағдыларын қалыптастырады.

**КемазановаА.Ч.**